ຫວ່າງແລ້ວນີ້, ຄະນະກຳມະການກ່ຽວກັບບັນຫາສັງຄົມ, ມະນຸດສະທຳ ແລະ ວັດທະນະທຳຂອງ ສະມັດຊາໃຫຍ່ ສປຊ ຄັ້ງທີ 77 ໄດ້ໄຂຂຶ້ນ ແລະ ດຳເນີນວາລະກອງປະຊຸມລວມປະຈຳປີ. ໂດຍຕາງໜ້າ ອາຊຽນ, ທ່ານເອກອັກຄະລັດຖະທູດ ດັ້ງຮ່ວາງຢາງ, ຫົວໜ້າຄະນະຜູ້ຕາງໜ້າ ຫວຽດນາມ ປະຈຳ ສປຊ ມີບົດກ່າວປາໄສກ່ຽວກັບບັນຫາພັດທະນາສັງຄົມ. ທ່ານເອກອັກຄະລັດຖະທູດ ດັ້ງຮ່ວາງຢາງ ໄດ້ແບ່ງປັນຄວາມວິຕົກກັງວົນຂອງ ອາຊຽນ ຕໍ່ບັນດາສິ່ງທ້າທາຍທົ່ວໂລກ ໃນປັດຈຸບັນ, ທ່ານເນັ້ນໜັກວ່າ ນີ້ແມ່ນຈຸດເວລາປະຊາຄົມສາກົນ ຕ້ອງຖືການພັດທະນາສັງຄົມເປັນໃຈກາງ ຂອງບັນດາຍຸດທະສາດຟື້ນຟູເພື່ອຍົກສູງລັກສະນະສ້າງຄວາມເຂັ້ມແຂງດ້ວຍຕົນເອງ, ການຫາເງິນລ້ຽງຊີບຢ່າງຍືນຍົງ ແລະ ຮັບປະກັນຊີວິດສັງຄົມຂອງປະຊາຊົນ.
ທ່ານເອກອັກຄະລັດຖະທູດ ດັ້ງຮ່ວາງຢາງ ຢັ້ງຢືນວ່າ ອາຊຽນ ໃຫ້ຄຳໝັ້ນສັນຍາສືບຕໍ່ຊຸກຍູ້ ບັນຫາພັດທະນາສັງຄົມ, ປະຕິບັດວິໄສທັດ ອາຊຽນ 2023, ແຜນການກະທຳ ຮ່າໂນ້ຍ ແລະ ບັນດາເອກະສານທີ່ກ່ຽວຂ້ອງຕ່າງໆຂອງ ອາຊຽນ ເພື່ອແນໃສ່ສ້າງປະຊາຄົມ ອາຊຽນທີ່ສ້າງຄວາມເຂັ້ມແຂງດ້ວຍຕົນເອງ, ກວມລວມ, ບໍ່ໃຫ້ຜູ້ໃດຖືກປະໄວ້ຢູ່ທາງຫຼັງ. ນອກຈາກນັ້ນ, ອາຊຽນກໍ່ຢັ້ງຢືນໃຫ້ຄຳໝັ້ນສັນຍາຢ່າງແຮງໃນການເພີ່ມທະວີການຮ່ວມມືພັດທະນາແບບຍືນຍົງກັບ ສປຊ ຜ່ານການຊຸກຍູ້ການເຊື່ອມຕໍ່ໜູນຊ່ວຍລະຫວ່າງ ວິໄສທັດ ປະຊາຄົມ ອາຊຽນ ແລະ ໂຄງການດຳເນີນງານ 2030 ກ່ຽວກັບການພັດທະນາແບບຍືນຍົງເພື່ອສ້າງອະນາຄົດທີ່ດີງາມ ແລະ ຍືນຍົງກ່ວາອີກ.
vovworld.vn